|  |  |
| --- | --- |
| **RKP broj** | 29429 |
| **Naziv obveznika** | PRIMORSKO-GORANSKA ŽUPANIJA |
| **Razina** | 23 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 132.920.028,26 | 149.198.121,79 | 112,2 |
| 3 | RASHODI POSLOVANJA (šifre 31+32+34+35+36+37+38) | 3 | 118.968.405,55 | 144.142.321,60 | 121,2 |
|  | **VIŠAK PRIHODA POSLOVANJA (šifre 6-Z005)** | **X001** | **13.949.784,28** | **5.054.664,92** | **36,2** |
| 7 | Prihodi od prodaje nefinancijske imovine (šifre 71+72+73+74) | 7 | 314.462,28 | 69.660,87 | 22,2 |
| 4 | Rashodi za nabavu nefinancijske imovine (šifre 41+42+43+44+45) | 4 | 1.782.022,40 | 8.414.644,25 | 472,2 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **1.467.560,12** | **8.344.983,38** | **568,6** |
| 8 | Primici od financijske imovine i zaduživanja (šifre 81+82+83+84+85) | 8 | 2.310,90 | 1.886.748,94 | >>100 |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 3.065.268,12 | 2.288.020,12 | 74,6 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **3.062.957,22** | **401.271,18** | **13,1** |
|  | **MANJAK PRIHODA I PRIMITAKA (šifre Y345-X678)** | **Y005** | **0,00** | **3.691.589,64** | **-** |

Prihodi poslovanja u razdoblju od 01. siječnja do 30. lipnja 2025. godine iznose 149.198.121,79 eura, što je za 12,2% više u odnosu na isto razdoblje prethodne godine kada su iznosili 132.920.028,26 eura. Rashodi poslovanja u izvještajnom razdoblju ostvareni su, s druge strane, s rastom od 21,2% odnosno u iznosu od 144.142.321,60 eura, dok su u istom razdoblju prethodne godine iznosili 118.968.405,55 eura. Navedeno je rezultiralo smanjenjem viška prihoda poslovanja za 63,8% u odnosu na prethodno izvještajno razdoblje (šifra X001). Prihodi od prodaje nefinancijske imovine u izvještajnom razdoblju tekuće godine iznose 69.660,87 eura, a u istom razdoblju prethodne godine ostvareni su u iznosu 314.462,28 eura, što predstavlja smanjenje od 77,8%. Dok su rashodi za nabavu nefinancijske imovine u 2025. godini ostvareni u iznosu od 8.414.644,25 eura, što je za 372,2% više u odnosu na izvještajno razdoblje prethodne godine kada su iznosili 1.782.022,40 eura. Slijedom navedenog, manjak prihoda od nefinancijske imovine tekuće godine veći je za 468,6% u odnosu na ostvarenje u istom razdoblju prethodne godine (šifra Y002). Primici od financijske imovine i zaduživanja u izvještajnom razdoblju 2025. godine iznose 1.886.748,94 eura, a u istom razdoblju prethodne godine ostvareni su u iznosu 2.310,90 eura. S druge strane, izdaci za financijsku imovinu i otplate zajmova u izvještajnom razdoblju tekuće godine iznose 2.288.020,12 eura i manji su za 25,4% u odnosu na izdatke ostvarene prethodne godine, stoga je u izvještajnom razdoblju tekuće godine za 86,9% smanjen ostvareni manjak primitaka od financijske imovine i zaduživanja te iznosi 401.271,18 eura (šifra Y003). Sve navedeno je rezultiralo smanjenjem rezultata poslovanja u izvještajnom razdoblju tekuće godine u odnosu na prethodnu godinu, sa viška prihoda i primitaka u iznosu od 9.419.266,94 eura (šifra X005) u prethodnom izvještajnom razdoblju na manjak prihoda i primitaka u iznosu od 3.691.589,64 eura (šifra Y005).

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 611 | Porez na dohodak (šifre 6111 do 6116 - 6117 - 6119) | 611 | 27.000.013,48 | 31.917.779,64 | 118,2 |

Porez na dohodak je prihod Primorsko-goranske županije, a povećanje naplate poreza na dohodak u prvoj polovici 2025. godine nastavak je trenda iz prethodne četiri godine, što je posljedica gospodarskog rasta i povećanja zaposlenosti, odnosno inflatornih pritisaka na rast plaća.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6331 | Tekuće pomoći proračunu i izvanproračunskim korisnicima iz drugih proračuna | 6331 | 2.347.767,30 | 3.505.684,16 | 149,3 |

Navedeno je prihod Primorsko-goranske županije, a najveće odstupanje je kod prihoda iz Državnog proračuna- Ministarstvo mora, prometa i infrastrukture ostvarenih za financiranje besplatnog, javnog otočnog cestovnog prijevoza putnika na području Županije odnosno otoka Krk, Cres, Lošinj i Rab, temeljem Pravilnika o načinu ostvarivanja prava na besplatan javni otočni cestovni prijevoz („Narodne novine“ broj 68/24), na ime kojih je Županiji u 2025. godini doznačeno 1.197.666,85 eura, dok isti u prvoj polovici 2024. godine nije ostvaren (veza: šifra 3722).

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6361 | Tekuće pomoći proračunskim korisnicima iz proračuna koji im nije nadležan | 6361 | 44.717.989,38 | 50.482.082,45 | 112,9 |

Najveće povećanje je kod proračunskih korisnika – osnovne škole (2024. godina 21.926.481,50 eura – 2025. godina 24.581.401,16 eura) i srednje škole (2024. godina 19.906.449,65 eura – 2025. godina 21.889.445,20 eura), koje su ostvarile značajno veće prihode iz Državnog proračuna za financiranje plaća za zaposlene kao rezultat povećanja osnovice i koeficijenata za obračun plaće zaposlenih u javnim službama. Također, značajno povećanje je i kod proračunskih korisnika - zdravstvene ustanove (2024. godina 623.151,49 eura – 2025. godina 1.599.967,47 eura), a najvećim djelom se odnosi na ustanovu Nastavni zavod za javno zdravstvo PGŽ (2024. godina 34.328,89 eura – 2025. godina 986.513,01 eura), i rezultat je promjene u metodologiji knjiženja od 2025. godine temeljem Upute za provođenje knjigovodstvenih evidencija nabave i distribucije cjepiva, propisane od strane Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo, sukladno kojoj se za zaprimljena cjepiva na zalihe priznaje prihod za primljenu pomoć iz državnog proračuna.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 673 | Prihodi od HZZO-a na temelju ugovornih obveza | 673 | 30.890.054,97 | 38.997.766,87 | 126,2 |

Radi se o prihodu proračunskih korisnika – zdravstvenih ustanova, koje bilježe povećanje predmetnih prihoda od HZZO-a u odnosu na prethodno izvještajno razdoblje radi povećanja ugovorenih mjesečnih limita tijekom 2025. godine.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 325 | Rashodi lijekova i potrošnog medicinskog materijala kod zdravstvenih ustanova (šifre 3251 do 3254) | 325 | 0,00 | 3.262.313,35 | - |

Navedeno je rashod proračunskih korisnika – zdravstvene ustanove, a rezultat je primjene novog Pravilnika o proračunskom računovodstvu i Računskom planu („Narodne novine“, broj 158/23 i 154/24) u 2025. godini temeljem kojega se rashodi za lijekove i potrošni medicinski materijal evidentiraju na novoj podskupini 325, a u 2024. godini isti su se evidentirali na podskupini 322.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3632 | Kapitalne pomoći drugom proračunu i izvanproračunskim korisnicima | 3632 | 336.771,80 | 1.093.238,45 | 324,6 |

Radi se o rashodu Primorsko-goranske županije, a do navedenog povećanja najvećim je djelom došlo kao rezultat povećanja rashoda za programe: Zaštita zdravlja i poboljšanje zdravstvenog sustava (u 2024. godini 0,00 eura, a u 2025. godini 245.267,33 eura) i Ostali programi socijalne skrbi (u 2024. godini 0,00 eura, a u 2025. godini 464.883,04 eura).

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3722 | Naknade građanima i kućanstvima u naravi | 3722 | 734.496,74 | 1.480.633,24 | 201,6 |

Navedeno je, najvećim djelom, rezultat rashoda Primorsko-goranske županije za financiranje besplatnog, javnog otočnog cestovnog prijevoza putnika na području Županije, odnosno otoka Krk, Cres, Lošinj i Rab, a koje županije podmiruju temeljem Pravilnika o načinu ostvarivanja prava na besplatan javni otočni cestovni prijevoz („Narodne novine“ broj 68/24) iz namjenskog prihoda doznačenog iz Državnog proračuna-Ministarstvo mora, prometa i infrastrukture (veza: šifra 6331). U 2025. godini rashodi za tu namjenu iznose 899.540,96 eura, dok u prvoj polovici 2024. godine isti nisu ostvareni.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3811 | Tekuće donacije u novcu | 3811 | 2.073.226,72 | 2.712.207,83 | 130,8 |

Predmetno odstupanje, najvećim djelom, rezultat je promjena u računovodstvenom evidentiranju rashoda i obveza za donacije u 2025. godini. Naime, novim Pravilnikom o proračunskom računovodstvu i Računskom planu („Narodne novine“, broj 158/23 i 154/24) koji se primjenjuje u računovodstvenim evidencijama od 01. siječnja 2025. godine, utvrđeno je da se rashodi i obveze za tekuće donacije priznaju i iskazuju prema načelu nastanka događaja odnosno u trenutku donošenja odluke nadležnog tijela o dodjeli donacije, dok su se isti u prethodnom izvještajnom razdoblju evidentirali po novčanom načelu odnosno u trenutku plaćanja.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 7212 | Poslovni objekti | 7212 | 293.002,00 | 0,00 | 0 |

Navedeno je prihod proračunskog korisnika Osnovna škola Ivana Gorana Kovačića Vrbovsko koja je u 2024. godini ostvarila prihod od prodaje nekretnina u vlasništvu škole (PŠ Ljubošina i PŠ Dokmanovići) koje dugi niz godina nisu bile u funkciji nastave.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4212 | Poslovni objekti | 4212 | 0,00 | 418.674,01 | - |

Radi se o rashodu Primorsko-goranske županije, i najvećim djelom se odnosi na povećanje rashoda ostvarenih u okviru projekta Zdravstveni centar Rujevica – Zapad, a koji su u 2025. godini iznosili 394.782,01 eura dok u 2024. godini nisu ostvareni.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4231 | Prijevozna sredstva u cestovnom prometu | 4231 | 107.729,93 | 1.421.969,81 | 1319,9 |

Predmetno odstupanje, rezultat je povećanja rashoda kod proračunskih korisnika – zdravstvene ustanove (2024. godina 0,00 eura – 2025. godina 1.309.449,48 eura), a najvećim dijelom odnosi se na rashode Zavoda za hitnu medicinu PGŽ (2024. godina 0,00 eura – 2025. godina 1.187.475,00 eura) za nabavu 13 novih vozila za potrebe hitne medicine i saniteta.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 451 | Dodatna ulaganja na građevinskim objektima | 451 | 310.771,91 | 4.724.454,16 | 1520,2 |

Navedeno odstupanje, najvećim dijelom, rezultat je povećanja rashoda kod proračunskih korisnika – zdravstvene ustanove (2024. godina 216.256,63 eura – 2025. godina 2.775.492,58 eura), i to Lječilišta Veli Lošinj (2024. godina 0,00 eura – 2025. godina 1.414.333,41 eura) za radove rekonstrukcije objekta Park IV, Županijske specijalne bolnice INSULA (2024. godina 59.735,07 eura – 2025. godina 548.155,93 eura) za adaptaciju sustava odvodnje, sanaciju zgrada i adaptaciju bolničke praone, te Thalassotherapie Crikvenica (2024. godina 156.521,56 eura – 2025. godina 498.636,08 eura) za modernizaciju smještajnih kapaciteta. Također, značajno su povećani predmetni rashodi kod proračunskih korisnika - domovi za starije osobe (2024. godina 9.691,70 eura – 2025. godina 1.474.498,71 eura), a najvećim dijelom odnose se na rashode Doma za starije osobe Mali Kartec Krk (2024. godina 0,00 eura – 2025. godina 729.002,30 eura) za energetsku obnovu Doma, te rashode Doma za starije osobe Kantrida Rijeka (2024. godina 9.691,70 eura – 2025. godina 745.496,41 eura) za rekonstrukciju zgrade za dislociranu jedinicu u Delnicama.

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8422 | Primljeni krediti od kreditnih institucija u javnom sektoru | 8422 | 0,00 | 312.995,61 | - |

Radi se o primitku Primorsko-goranske županije za realizaciju kapitalnog projekta Zdravstveni centar Rujevica – Zapad, za koji je Županija 2024. godine sklopila Ugovor o dugoročnom kreditu sa Hrvatskom bankom za obnovu i razvitak (HABOR). U izvještajnom razdoblju 2025. godine započelo je korištenje sredstava kredita te ukupno korištena sredstva kredita iznose 312.995,61 eura, dok je predmetni primitak u 2024. godini izostao.

Bilješka 15.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8443 | Primljeni krediti od tuzemnih kreditnih institucija izvan javnog sektora | 8443 | 0,00 | 1.573.753,33 | - |

Navedeno je primitak proračunskog korisnika – Doma za starije osobe Mali Kartec Krk, koji u 2025. godini temeljem sklopljenog ugovora sa poslovnom bankom koristi kratkoročni kredit, odnosno odobreni minus po žiro-računu (veza: šifra 5443).

Bilješka 16.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 5443 | Otplata glavnice primljenih kredita od tuzemnih kreditnih institucija izvan javnog sektora | 5443 | 3.015.839,38 | 2.238.591,38 | 74,2 |

Navedeno odstupanje rezultat je smanjenja predmetnih izdataka kod proračunskih korisnika – srednje škole (2024. godina 2.740.483,79 eura – 2025. godina 0,00 eura). Naime, u 2023. godini Ugostiteljska škola Opatija se dugoročno zadužila za predfinanciranje EU projekta MREŽA KOM5ENTNOSTI, te je u 2024. godini izvršen ukupan prijevremeni povrat kredita u iznosu od 1.092.353,50 eura. Isto tako, u 2023. godini kratkoročno su se zadužili Ugostiteljska škola Opatija (417.797,60 eura), Medicinska škola u Rijeci (430.332,69 eura) i Elektroindustrijska i obrtnička škola (800.000,00 eura), za predfinanciranje EU projekata razvoja Regionalnih centara kompetentnosti, te je u izvještajnom razdoblju 2024. godine izvršen ukupan povrat navedenih kredita. S druge strane, značajno je povećanje izdataka proračunskog korisnika – Doma za starije osobe Mali Kartec Krk, koji u 2025. godini temeljem sklopljenog ugovora sa poslovnom bankom koristi kratkoročni kredit, odnosno odobreni minus po žiro-računu (veza: šifra 8443).

**Izvještaj o obvezama**

Bilješka 17.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 2.281.502,42 | - |

Stanje dospjelih obveza na kraju izvještajnog razdoblja iznosi 2.281.502,42 eura, a najvećim djelom odnose se na proračunske korisnike – zdravstvene ustanove čije dospjele obveze iznose ukupno 1.817.522,91 eura. Kao razlog stanja dospjelih obveza na kraju izvještajnog razdoblja i prekoračenja rokova plaćanja istih proračunski korisnici – zdravstvene ustanove u svojim Bilješkama uz financijske izvještaje navode nedostatni priljev sredstava odnosno da se obveze podmiruju prema redoslijedu dospijeća sukladno financijskim mogućnostima ustanove.

Bilješka 18.

**Unutargrupne transakcije koje su u izvještajima eliminirane**

U konsolidiranom Izvještaju o prihodima i rashodima, primicima i izdacima (PR-RAS) eliminirane su slijedeće unutargrupne transakcije: 1. Eliminacija prijenosa između Proračuna i proračunskih korisnika Županije za financiranje redovne djelatnosti u ukupnom iznosu od 19.024.956,79 eura, izvršena je na računima podskupine 367 i 671. 2. Eliminacija prijenosa između Proračuna i proračunskih korisnika – vijeća nacionalnih manjina PGŽ za financiranje redovne djelatnosti u ukupnom iznosu od 22.937,25 eura, izvršena je na računima podskupine 671 (šifra 671 u izvještajima vijeća nacionalnih manjina –razina 21) te računima klase 3 i 4 na kojima su predmetni rashodi iskazani u izvještaju Županije (razina 22). U konsolidiranom Izvještaju o obvezama (OBVEZE) eliminirane su unutargrupne transakcije za međusobne obveze Proračuna i proračunskih korisnika Županije u ukupnom iznosu od 841.723,65 eura, a koje se odnose na obveze proračunskih korisnika za povrat u Proračun više doznačenih sredstava u iznosu od ukupno 4.136,34 eura, te obveze Proračuna za naplaćena sredstva proračunskih korisnika u iznosu od ukupno 837.587,31 eura.

Bilješka 19.

**Manjak ili višak u poslovanju grupe i pregled strukture manjka/viška po proračunskim korisnicima**

U razdoblju od 01. siječnja do 30. lipnja 2025. godine ostvaren je višak prihoda i primitaka raspoloživ u sljedećem razdoblju (šifra X006) u iznosu od 24.675.822,08 eura, što je za 6,6% više u odnosu na rezultat ostvaren u prethodnom izvještajnom razdoblju. Navedeni konsolidirani rezultat Županije i njenih proračunskih korisnika prema strukturi sastoji se od ostvarenog viška kod Primorsko-goranske županije (27.010.171,92 eura), zdravstvenih ustanova (1.234.648,11 eura), Centra za rehabilitaciju “Fortica“ Kraljevica (1.697.991,49 eura), Javne ustanove Priroda (85.167,67 eura), Centra za poljoprivredu i ruralni razvoj Stara Sušica (26.833,85 eura), Regionalne razvojne agencije PGŽ (210.733,13 eura), Regionalne energetske agencije Kvarner (59.058,78 eura) i vijeća nacionalnih manjina PGŽ (10.226,52 eura), te ostvarenog manjka kod osnovnih škola (2.800.978,37 eura), srednjih škola (2.187.069,02 eura), učeničkih domova (72.923,53 eura), ustanova kulture (40.954,74 eura), domova za starije osobe (493.291,72 eura) i Javne ustanove Zavod za prostorno uređenje PGŽ (63.792,01 eura).

Mjesto i datum: Rijeka, 18. srpnja 2025. godine.

Bilješke sastavila:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jasmina Hadžić, dipl.oec.

  **Zakonski predstavnik:**

 **Župan M. P.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ivica Lukanović, dipl.ing.**